钦定古今图书集成/明伦汇编/氏族典/第337卷 > 刘夔
## 钦定古今图书集成/明伦汇编/氏族典/第337卷 > 刘夔

按《宋史刘夔传》：“夔字道元，建州崇安人。进士中第，补
广德军判官，累迁尚书屯田员外郎。李照改制大乐
钟磬，夔以为乐之大本，与政化通，不当轻易。帝善其
言。历江西、两浙、淮南转运使，知陕州、广州，所至有廉
名，进给事中、枢密直学士。至郓，振饥民，赖全活者甚
众，盗贼衰息，赐书褒谕。大臣议欲修复河故道，夔极”
言其不可，遂罢。迁工部侍郎、知福州。请解官为道士，
弗许。知建州，寻告老。英宗即位，迁吏部，卒。